༄༅། །ཕུར་པའི་བསྙེན་པའི་སྐབས་ཐུན་བཞིར་ཆོ་གའི་འདོན་སྒྲིག་བཞུགས། །

༄༅། །ཕུར་པའི་བསྙེན་པ་མཛད་སྐབས། ཡོ་བྱད་བཤམ་ཚུལ། རྒྱལ་ཆེན་ཐོ་འཛུགས་སོགས་བསྙེན་ཡིག་ལྟར་ལ། འདིར་ཐུན་བཞིར་ཆོ་གའི་གོ་རིམ་
ཙམ་བྲི་བ་ལ། ཐོག་མར་ཚུགས་ཉིན་སྲོད་ཐུན་ལ། སྐྱབས་གསོལ། ངོ་མཚར་བླ་བརྒྱུད། བརྒྱུད་འདེབས། བཀའ་བརྒྱད་སྔོན་འགྲོ། ཐུགས་སྒྲུབ་སོགས་ཀྱི་བདག་
བསྐྱེད་བཟླས་པ་དགོས་རིགས། དེ་ནས་རང་ཉིད་སྐད་ཅིག་དྲན་རྫོགས་སོགས་ནས་དྲིལ་སྒྲུབ་ཀྱི་གཞུང་བསྲང་སྟེ་ཛཔྲ་ལ་ཐུག་པ་དང། ཨོཾ་ཨཱཿཧཱུྃ། ཨ་ཨཱ་སོགས་དང།
ཀ་ཁ་ག་གྷ་ང་སོགས་དབྱངས་གསལ་དང། ཨོཾ་ཀཱི་རི་ཀཱི་རི་སོགས། ཨོཾ་རུ་ཙི་ར་མ་སོགས། ཨོཾ་ཨ་ཙིནྟེ་སོགས་ལན་བདུན་རེས་ངག་ཕྲེང་བྱིན་གྱིས་བརླབས་ཏེ་བཟླས་པ་

༄༅། །ལ་འཇུག །མཐར་དབྱངས་གསལ་ལ་རྡོ་རྗེ་གཞོན་ནུའི་ལྷ་ཚོགས་འགྲུབ་པར་གྱུར་ཅིག་སྭཱཧཱ་བཏགས་པ་ལན་བདུན། ཧཱུྃ་ཆོས་ཀྱི་དབྱིངས་ཀྱི་སོགས་
ཛཔྲ་བསྐུལ་རིག་འཛིན་བསྐུལ་བ་བྱ། སྐབས་འདིར་བཀའ་གཏེར་སྲུང་མའི་གསོལ་མཆོད་རྒྱས་བསྡུས་ཇི་ལྟར་རིགས་པ་བྱ། ཚོགས་ཐོག་མཐའ་བར་གསུམ། རྩ་བསྐང་
ཆད་བརྟན། མཆོད་བསྟོད། བཟོད་གསོལ། བརྟན་བཞུགས་རྗེས། གཞལ་ཡས་དཀྱིལ་འཁོར་སོགས་བསྡུ་ལྡང་བྱ། དགེ་བསྔོ་དང་ཤིས་བརྗོད། བསྟན་འབར་བཅས་
དང༑ ལྷག་མ་བཙོན་འཛིན་བྱས་ཏེ་ཉལ་བའི་རྣལ་འབྱོར་ལ་འཇུག་གོ། ནངས་པར་ཐོར་ཐུན་ལ། གསོལ་འདེབས་ལེའུ་བདུན་མའི་ཐོར་ཞོགས་ཀྱི་ཐུན། རིམས་བསྲུང།

ཐུགས་རྗེ་དབང་གི་སོགས་སྐྱབས་སེམས་ཡན་ལག་བཅུ་པ་སྔོན་དུ་འགྲོ་བས། ཧཱུྃ་ང་ནི་རྡོ་རྗེ་གཞོན་ནུའི་སྐུ་སོགས་ཕུར་ཆུང་གི་གཞུང་བསྲངས་ཏེ། མཆོད་པ་བྱིན་རླབས་དབང་ཆོག་བསྐུར། ཨོཾ་ཀཱ་ཡ་ཝཱཀྐ་ཙིཏྟ་
སིདྡྷི་ཧཱུྃ་ཨ་བེ་ཤ་ཡ་ཨཱཿ ཞེས་པའི་རྗེས། ཧཱུྃ་ཆོས་སྐུ་ནམ་མཁའ་ལྟ་བུ་ལ༔ ཞེས་སོགས་ལྷ་བསྐྱེད་ནས་བཟུང་ཛཔྲ་ལ་ཐུག་གི་བར་བྱ། དེ་ནས་ཨོཾ་ཨཱཿཧཱུྃ་ཨ་ཨཱ་ཨི་ཨཱི་སོགས་དབྱངས་གསལ་དང། ཕྲེང་
བ་བྱིན་རླབས་སྔར་བཞིན་བྱས་ཏེ་བཟླས་པ་ལ་འཇུག།ཐུན་མཐར་མཆོད་བསྟོད་བསྡུས་པ་ཞིག་བྱ་ཞེས་གསུངས་པས། ཤྲཱི་བཛྲ་ཀུ་མ་ར་ས་པ་རི་ཝཱ་ར་བཛྲ་ཨརྒྷཾ་ལྟ་བུས་མཆོད། བསྐལ་མེ་མས་བསྟོད། ཡི་དམ་
ལྷ་མཆོག་ཕུར་པ། བསྙེན་སྒྲུབ་ཕྲིན་ལས་གཞུང་བཞིན་སོགས་དང། ཤྲཱི་བཛྲ་ཀུ་མ་རའི་ཡིག་བརྒྱ་ཚར་གསུམ། ཨོཾ་ས་མ་ཡ་སོགས་བཟོད་གསོལ། མ་འབྱོར་བ་དང་སོགས་བཟོད་གསོལ་རྣམས་ཐུགས་རྗེ་
ཆེན་པོའི་ཆོག་ཁྲིགས་ལྟར་རེ་མོས་བྱ། བརྟན་བཞུགས་རྗེས། གཞལ་ཡས་དཀྱིལ་འཁོར་སོགས་ཀྱི་བསྡུ་ལྡང་བྱ། དགེ་བསྔོ་རྣམས་ཀྱང་ཐུན་རེར་རེ་མོས་བྱ། བཀྲ་ཤིས་ཤླཽ་ཀ་གཅིག་བཅས་ཐུན་གྲོལ། བར་
འདིར་ཆུ་གཏོར་སོགས་ཞོགས་པའི་དགེ་སྦྱོར་རྣམས་བྱ། ཞོགས་ཐུན་ལ་ཡང། ཐུགས་རྗེ་དབང་གི་སོགས་སྐྱབས་སེམས་ནས་བཟུང་འཛབ་ལ་ཐུག་གི་བར་ཐོར་ཐུན་ཇི་ལྟར་ལ། ངག་ཕྲེང་བྱིན་རླབས་མི་དགོས།

༄༅། །བཟླས་པ་མན་ཆད་ཐོར་ཐུན་ཇི་ལྟར་ལ། བཟོད་གསོལ་དང་དགེ་བསྔོ་རེ་མོས། བསྡུ་ལྡང་ཐུན་ཚང་མར་གསུང་སྲོལ་ཡོད། བཀྲ་ཤིས་ཤླཽ་ཀ་གཅིག་རྗེས། ཉིན་གུང་ཐུན་གསུང་སྟེ་གྲོལ།
དགོང་ཐུན་ཡང། སྐྱབས་སེམས་ནས་བཀྲ་ཤིས་བར་ཞོགས་ཐུན་ཇི་ལྟར་ལ། བར་ཆད་ལམ་སེལ་དང་དགོང་ཐུན་གསུང་སྟེ་གྲོལ། སྲོད་ཐུན་ལ་སྐྱབས་གསོལ་ནས་བཟུང་ཉིན་སྔ་མ་ལྟར་ལས་བྱང་ཡོངས་རྫོགས་
བྱ༑ བཟླས་པའི་འགོར་ངག་ཕྲེང་བྱིན་རླབས་མི་དགོས། བཟླས་པའི་རྗེས་དབྱངས་གསལ་ཞབས་བཏགས་མ་བྱ། འཛབ་བསྐུལ་ནས་བཟུང་བཀྲ་ཤིས་བདེན་བརྗོད་བསྟན་འབར་བཅས་ཉིན་སྔ་མ་ལྟར་རོ། །སྲོད་
དང་ནམ་ཕྱེད་ཀྱི་ཐུན་གསུང་དགོས་སོ། །དེས་རིགས་འགྲེས་ཏེ་བསྙེན་པ་མ་གྲུབ་བར་ཐུན་བྱ་ཚུལ་དེ་ལྟར་རོ། །ཞེས་པ་འདི་ཡང་རང་འདྲའི་སྐལ་མཉམ་རྣམས་ལ་ཉེར་མཁོའི་ཆེད་ཕྲིན་ལས་བཟང་པོས་བྲིས་པ་
དོན་དང་ལྡན་པར་གྱུར་ཅིག། །།